
Je li ispravan ***[namaz](https://pitajucene.com/search/Namaz/questions/ "Pretraži pitanja o namazu")*** u džematu ako se ne okrenemo u pravcu kible?


* 
* 
* 
* 
* 
* 
* 

 
Je li ispravan skupni namaz koji čovjek ne obavi u pravcu kible?

Kad je riječ o namazu koji čovjek ne obavi u pravcu kible, mogu postojati dvije mogućnosti.


Prva je mogućnost da se čovjek nalazi na putu, odnosno da bude oblačno, pa ne može ustanoviti u kojem se pravcu nalazi kibla, te obavi ***[namaz](https://pitajucene.com/search/Namaz/questions/ "Pretraži pitanja o namazu")*** nakon što uloži napor u određivanje pravca kible i naposlijetku ustanovi da je namaz obavio u pogrešnom pravcu. U toj situaciji ne mora ništa poduzeti jer je dao sve od sebe da ustanovi u kojem se pravcu nalazi kibla. Svevišnji Allah rekao je: “…zato se Allaha bojte koliko god možete…” (et-Tegabun, 16). A tu je i ***[hadis](https://pitajucene.com/search/Hadis/questions/ "Pretraži pitanja o hadisima")***: “Sustegnite se od onog što vam zabranim, a od onog što vam zapovjedim izvršite onoliko koliko možete” (el-Buhari, 7288, i Muslim, 1337). U vezi s okretanjem prema kibli Svemogući Allah objavio je: “A Allahov je i istok i zapad; kud god se okrenete – pa tamo je Allahova strana. Allah je, zaista, neizmjerno dobar i On sve zna.” (el-Bekara, 115)


Druga je mogućnost da se čovjek nalazi ondje gdje može nekog upitati u vezi s pravcem kible, ali to ne učini. U toj situaciji mora ponoviti namaz, bez obzira na to ustanovio svoju grešku tokom ili poslije isteka namaskog vremena. Čovjek je u toj situaciji nehotice pogriješio, ali je i učinio grijeh: pogriješio je zato što namaz nije obavio u pravcu kible, a grijeh je učinio zato što se nije raspitao o pravcu kible, a mogao je.


Valja znati da nije problematično ako čovjek za nekoliko stepeni promaši pravac kible okrenuvši se na desnu ili lijevu stranu, na temelju Poslanikovih riječi koje je uputio stanovnicima Medine: “Kibla se nalazi između istoka i zapada” (Ibn Madža, 1011, i el-Hakim, 1/225. Ovaj su hadis prihvatili hadiski stručnjaci el-Hakim i ez-Zehebi). Onima u odnosu kojih se kibla nalazi na južnoj ili na sjevernoj strani reći ćemo da se prilikom namaza okrenu između istoka i zapada, a onima u odnosu na koje se kibla nalazi na zapadnoj ili istočnoj strani kazat ćemo da se prilikom namaza okrenu između juga i sjevera.


Koristim se ovom prilikom da ukažem na to da se onaj ko se nalazi u Haremi-šerifu i vidi Kabu mora prilikom obavljanja namaza okrenuti izravno prema njoj, te nije dovoljno da se okrene prema strani na kojoj se nalazi ***[Kaba](https://pitajucene.com/search/kaba/questions/ "Pretraži pitanja o Kabi")***, jer se on u toj situaciji ne smatra jednim od onih što su se okrenuli prema Kabi. Vidio sam da se mnogi ljudi, dok obavljaju namaz u Haremu, ne okrenu prema kibli jer saf bude dug. I to je odista golema greška koju muslimani moraju uočiti i moraju je ispraviti.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


Preuzeto sa stranice <http://www.minber.ba>


